Litt om informasjon om konfirmasjon (frå Førde)

På våren sendes det ut brev til skulane der vi bed om å få kome til åttande klasse for å informere om konfirmasjon. Same dagen som vi er der, er og Human etisk forbund der. Når dei for eksempel har informasjon i 8A, har vi informasjon i 8B og så byter vi. Vi sender ikkje ut noko informasjon til elevane på førehand, men alle har som oftast fått den nasjonale brosjyra i posten før vi kjem. Opplegget er ca slik:

* Presentasjon av oss
* Kvifor konfirmasjon.

Her seier vi litt om at konfirmasjon er valfritt, vi som kyrkje har plikt til å gje våre døypte eit undervisningstilbod. Vi seier og noko om at ein ikkje treng å vere døypt før konfirmasjonsførebuinga startar, men at ein kan verte døypt i løpet av året

* Mål

På same måte som at skulen har planar/pensum for kva elevane skal lære, har og kyrkja planar som seier noko om kva konfirmantåret skal innehalde. Vi har oppsummert det i 3 pkt. : Kunnskap (BIBEL), oppleving (BALL) og modning (MÅLBAND)

* Film

Her får dei sjå nokre smakebitar frå konfirmantåret. Vi har filma og tatt bilete av konfirmantane i løpet av året, og set det saman til ein film der vi syner dei ulike aktivitetane i konfirmantåret.

* Info om konfirmantåret.

Vi seier litt om korleis konfirmantåret er bygd opp i Førde, ut i frå filmen. Så seier vi litt om konfirmantinnskrivinga. Dato og at orsaka til at vi har samtale er ikkje for å finne ut om nokon er ”bra nok” til å verte konfirmant, men for å opprette ein kontakt slik at vi kan få all informasjonen vi treng for å gje dei best mogleg konfirmantår, og at dei veit kven vi er slik at dei kan ta kontakt med oss.

* Vi delar ut ein brosjyre med påmeldingsskjema og opnar for spørsmål.

Litt informasjon om konfirmant-innskriving (frå Førde)

På ettermiddagen kjem dei kommande konfirmantane klassevis til kyrkjetunet. Då kjem konfirmant og ein eller begge foreldre/føresette. Dei har med seg påmeldingsskjemaet ferdig utfylt, eit bilete og evt dåpsattest og anna som vi måtte trenge.

Først samlar vi alle inne i eit lokale. Her presenterer vi oss frå staben som er der, og vi gjer dei informasjon om konfirmantåret munnleg og på skjerm.

Vi seier noko om:

* Sjølve opplegget
* Gudsteneste (og kva skjer viss dei ikkje har gått på alle gudstenestene?)
* Fråvær – ekstraundervisning
* Forventning til foreldre (dei er med konfirmantane på gudsteneste, at foreldra prioriterer konfirmantundervisninga framfor trening, at foreldre stiller opp på foreldreoppgåver, at foreldre seier frå på førehand om fråvær til sine konfirmantar…)

Denne delen varer ca 15 min.

Etterpå går konfirmant og foreldre inn til enkeltsamtale med ein av oss tilsette. Det skjer på våre kontor. Her ser vi igjennom påmeldingskjema og ser at vi har fått alle opplysningar (slik at vi unngår å måtte ringe for å spørje om konfirmanten går i A eller B for eksempel).

Dersom det er konfirmantar med særlege behov, nyttar vi sjansen til å få avklart kva vi evt treng å leggje til rette. Og så er det høve for konfirmanten/foreldra å spørje dersom dei lurar på noko.